GiliGold/VAD_KnessetCorpus huggingface dataset:
יוסרי זין אלדין:
 היו פה חיילים שנמצאים בגבול הלבנון בסיורים, ויש פה והתייחסו לפני כן בדיבור, ויש חיילים שנמצאים מעבר לגבול או בתוך עזה, ולכן לעשות איזה נוהל עכשיו שמחייב את המפקד ביום הזה והזה להוציא אותו מתוך אזור לחימה, אני לא בטוח שזה יכול לקרות
אלי אפללו:
לא זו הייתה הכוונה, אבל כן חשוב לאפשר לאותו הורה להיות בקשר עם הילדים שלו בצורה יותר גמישה
פנינה תמנו:
כן, שיהיה נוהל במידת האפשר
פנינה תמנו:
 זאת אומרת נגיד שוחרר מישהו יצא מעזה, קיבל שלושה ימי אפטר, יומיים, לאפשר לו יותר
פנינה תמנו:
 בדרך כלל זה 48 שעות או 24 שעות, שזה לא יהיה לשיקול דעתו וטוב ליבו של המפקד
פנינה תמנו:
 אגב, לא כל מילואימניק רוצה עכשיו מש"קית ת"ש בת 18-19 שתטפל בו, לא חלילה שאני מזלזלת
פנינה תמנו:
 זה צריך להיות נוהל ברור במידת האפשר המבצעית
פנינה תמנו:
 אנחנו לא מדברים על דברי בלתי אפשריים אבל זה צריך להיות מעוגן שזה לא יהיה לחסדים
יוסרי זין אלדין:
נרשם
אלי אפללו:
אוקיי, בבקשה, מירב עוד משהו? את רוצה לספר על משהו שאת יודעת או שיש לך רעיונות איך לפתור את הבעיה?
מירב כהן:
גם יש לי רעיונות
אלי אפללו:
אז בבקשה, זו ההזדמנות
פנינה תמנו:
קודם כול תספרי בקווים כלליים בלי השמות
מירב כהן:
אז אני אספר על כמה מקרים שהגיעו לפתחי
מירב כהן:
 אחד מאותם אבות, גם מוצב בגבול לבנון, והעליתי פה נושא אפילו של שיחת טלפון שהאמא למעשה אפילו לא מאפשרת שיחת טלפון
מירב כהן:
 לוקחים ממנו את הטלפון, הוא נכנס ללחימה הוא יודע שיומיים הוא לא יכול לשוחח עכשיו, הוא יכול להתקשר בשעה 06:30-07:00 היא אומרת לו הילדים ישנים, כרגע אתה לא יכול לשוחח איתם, אני לא מאפשרת את זה, וכך למעשה הוא נכנס ללחימה
מירב כהן:
      לא רק זה, גם אותם ימים שהם הסדרי השהות שלו ולמעשה כל הסיפור ששמעתם פה מאותו אבא גרוש שעלה פה לזום
מירב כהן:
 אלו הסיפורים שאנחנו שומעים שבאמת מגיעים לפתחנו, זה מצד אחד
מירב כהן:
 מצד שני גם אנחנו שומעים את אותם סיפורים של אותם אימהות או אבות שנשארים בבית עם הילדים ואנחנו שומעים גם את הקושי שלהם
אלי אפללו:
תראי, הקושי של נשות המילואים הוא ידוע
פנינה תמנו:
הגרושות, אנחנו מטפלים בזה
פנינה תמנו:
 כולל העברה עכשיו של התקציבים והקצבאות ישירות אליהם
פנינה תמנו:
 אנחנו לא נפקיר את זכויות הנשים ובני הזוג שמגויסים בעורף
פנינה תמנו:
 אבל מה עשית באירוע הראשון, למשל?
מירב כהן:
פניה לבתי המשפט גוררת אחריה, קדם כול אם הם מגיעים למצב הזה שהם יכולים לפנות אלינו כדי שנפנה עבורם או בשמם לבית משפט
מירב כהן:
 לעניות דעתי מדובר על מספרים הרבה יותר גדולים
פנינה תמנו:
לא, שאלה, פנית לבית המשפט? זה מעניין אותי מה קרה במציאות, כמה זמן קיבלתם תשובה?
שמרית לבייב:
סליחה רגע, אני רוצה להקדים ולומר
שמרית לבייב:
 עורכת דין שמרית לבייב, אנחנו המייצגות
שמרית לבייב:
 אני רוצה להסביר משהו, אנחנו מבינים שלפנות לבית המשפט זה עלויות
פנינה תמנו:
אבל עכשיו היא אמרה
שמרית לבייב:
לפני כן, אני רוצה ללכת צעד אחד אחורה
שמרית לבייב:
 אנחנו הגדלנו ראש ופנינו לבא כוח של הצד השני, בעצם אנחנו נתונים לחסדים כביכול לפני שאנחנו מגיעים לבית המשפט, לצד השני במכתב
פנינה תמנו:
אוקיי, סירב
פנינה תמנו:
 תתקדמי איתי, תלכי איתי רגע יד ביד
פנינה תמנו:
 הלכת לבית משפט, כמה זמן לקח לך?
מירב כהן:
בין 7-10 ימים תגובת הצד השני
מירב כהן:
  בתי המשפט מוצפים וזה ידוע, זו עובדה ידועה
אלי אפללו:
ברור לי, אנחנו לא מאשימים לא אתכם ולא את ההנהלה, עוד מעט נשמע גם את ההנהלה
אלי אפללו:
 אנחנו רוצים לתת פה קדימות, עדיפות, גמישות, כי יש פה חלון קטן מאוד שבו איש המילואים או אשת המילואים יוצאת
פנינה תמנו:
זה התפקיד שלנו, לפתור את הבעיות האלה
מירב כהן:
אי אפשר גם לתת התייחסות קולקטיבית
מירב כהן:
 אנחנו מדברים על נושאים - - -
שמרית לבייב:
אנחנו מדברים גם להערכתי על מספרים יותר גדולים ממה שציינתם
אלי אפללו:
אני תיארתי לעצמי
אלי אפללו:
 חברים, לא הייתי מנהל את הישיבה הזאת אם הייתי יודע שמדובר על בודדים
אלי אפללו:
 ברגע שהבנתי, לפחות ממה שאני קיבלתי התרשמות, שעשרות פונים ומאות לא פונים אז הבנתי שיש פה בעיה גדולה מאוד מבחינת ההיקף, כי הילדים, אתה צריך להכפיל את המקרים לפחות בממוצע של שלושה ילדים, ואז אם יש פה מאות, תכפיל לאלפי ילדים וזה הפריע לי
אלי אפללו:
 כי מה שאנחנו בעצם דנים פה זה בנושא של זכויות הילד
אלי אפללו:
 אותי לא מעניין כרגע מה האבא עושה או מה האמא עושה, מעניין אותי הילד שנופל בין הכיסאות בזמן המלחמה כאשר מי שאחראי על מי שיצא למילואים זו המדינה
אלי אפללו:
 ולכן המדינה צריכה פה לתת את הכלים, את הפלטפורמה, הן מבחינת נוהל או אפיל וחוק
אלי אפללו:
 ואם צריך לעשות חוק נעשה חוק
פנינה תמנו:
ממש תודה לך אדוני יושב-הראש, זה לא מובן מאליו
פנינה תמנו:
 כי אנחנו יצרנו פה בבית הזה ובכל הוועדות נהלים של חירום בהמון תחומים, אבל אף אחד לא הסתכל רגע על הילדים האלה
שמרית לבייב:
סליחה כבוד יושב-הראש אני בשבוע שעבר צפיתי בוועדה שהתכנסה פה בנושא של ילדים של משרתי המילואים הנשואים
שמרית לבייב:
ופתאום התחילו להבין רק את קצה מה שעוברים ילדים להורים גרושים
שמרית לבייב:
 תבינו, תבינו, בתוך מערכות החינוך, בתוך בתי הספר
פנינה תמנו:
כן אבל הערך המוסף שלך, גברתי עורכת הדין, הייתי רוצה לשמוע מכן יותר את השטח
פנינה תמנו:
 כאשר נתתם לנו, למשל עדות על כך כעורכות דין שזה לוקח שבעה ימים, אז אנחנו מבינים שזו המציאות
שמרית לבייב:
הבעיה מאוד חמורה
שמרית לבייב:
 בגלל זה אנחנו פה
אלי אפללו:
אני רוצה לשמוע את הנהלת בית המשפט ואחר כך אנחנו נמשיך את הוויכוח
אלי אפללו:
 הילה בוסקילה?
מישל בוסקילה:
כן, הילה בוסקילה, הנהלת בתי המשפט
אלי אפללו:
שלום לך הילה
מישל בוסקילה:
אני רציתי קודם כול להגיד, מסיבה של תקלה כלשהי, אנחנו זומנו לדיון 10 דקות לפני תחילתו ולכן לא הספקתי להיערך לבחון נתונים ולבדוק את הדברים אצלנו
אלי אפללו:
מתנצל
מישל בוסקילה:
אני פשוט כתבתי לי את הדברים תוך כדי הדיון וככל שנדרש להתייחס לדברים ספציפיים אנחנו נשיב לוועדה בכתב בהקדם האפשרי כדי להעביר את ההתייחסות שלנו לדברים
פנינה תמנו:
אבל תתייחסי לדברים שכן שמעת
פנינה תמנו:
 אמרו פה שאם יש דיון דחוף של מי שיצא לאפטר זה כרגע לוקח שבוע
פנינה תמנו:
 ביקשנו שיהיה נוהל דחוף, אנחנו רוצים שתעשו ביחד עם הרווחה, משרד המשפטים, סיוע משפטי ומרכזי הסיוע לגישור, אנחנו חייבים שזה יצא דחוף
אלי אפללו:
הילה, אני רוצה שתביני, שבעצם מאוד חשוב לנו שלפחות הנהלת בית המשפט תבין את המשמעות של ההורים הגרושים במצב של מלחמה
אלי אפללו:
 כי פה אנחנו מדברים בעצם שהורה שיוצא לאפטר או לכמה שעות בזמן מלחמה חשוב מאוד שהנהלת בית המשפט תיתן לזה איזושהי עדיפות מסוימת, כי זה ממש דחוף
פנינה תמנו:
אדוני יושב-הראש הם יכולים לשים שופט ספציפית על הדבר הזה בכל בית משפט
א':
בכל בית משפט יש לך שופט שהוא נשאר בכוננות כדי להאריך מעצר או משהו כזה
א':
 ופה זה פלילי, ולמה זה פלילי? כי מתעללים בילד
א':
 כשהילד לא רואה את אמא שלו ואת אבא שלו מתעללים בילד
אלי אפללו:
חברים, אין ספק שבית המשפט צריך לתת את דעתו ואת הדחיפות של זה ולכן אנחנו מקיימים את זה פה
אלי אפללו:
 דרכך כמובן הילה, אני מאוד מבקש שהנהלת בית המשפט תיקח בחשבון, אני מניח שיש שופט כונן לענייני משפחה
אלי אפללו:
 האם יש דבר כזה? אני מניח
אלי אפללו:
יש
אלי אפללו:
 אז הנושא של הגרושים וילדי הגרושים צריך להיות ממש בדחיפות במצב מילואים, אני לא מדבר על מצד שגרה, מדבר על מצב מלחמה ומצב מילואים, זה נושא שאני מבקש ממכם
אלי אפללו:
 בסדר? תתייחסו לנושא הזה, היו פה עוד כמה שאלות, אני מאוד אשמח אם תגישו את זה גם בכתב, אני מודה לך על כך הילה
אלי אפללו:
 מי עוד יש לנו בזום, או שביקש?
ט' ד':
סליחה אדוני יושב-הראש, אני ט' ד', אני רוצה רק לומר לגבי הרווחה מדוע רוב ההורים נורא מפחדים לפנות לרווחה? מכיוון שהולכת להיות הוצאת ילדים ממשמורת של ההורים בצורה חריפה ביותר, וזה חסוי, פשוט חסוי בתוך הרווחה
ט' ד':
 הרווחה הוא גוף בפני עצמו, וכל מי שמתקרב אליו הוא פשוט בולע אותו
ט' ד':
 אנחנו פשוט נלחמים בגוף הזה ושנים ונורא קשה
אלי אפללו:
אבל מה זה קשור עכשיו למצב?
ט' ד':
זה מצב החירום, זה מצב חירום שילד רוצה לראות את ההורה שלו הוא חייב לעבור דרך הרווחה והרווחה בעצם לוקחת את הציפורניים שלה ופשוט האינטרס
פנינה תמנו:
לא סליחה
פנינה תמנו:
 רבותיי אני אומרת לכם, אני תמיד בוחרת להיות חברה בוועדה לקידום זכויות הילד מ-2013, ואני חושבת שהרווחה עשתה כברת דרך מאז דוח סילמן ועוד דברים
א':
ומה מבקר המדינה רשם על זה בפעם האחרונה?
פנינה תמנו:
אני באמת אומרת לכם, שחררו מהתיאורים האלה, להיפך, אנחנו רוצים לפתור, אני בטוחה שאם יש עדיין ליקויים אפשר לפתור אבל לא לעשות דמוניזציה
ט' ד':
גברתי, לא לקטוע אותי בבקשה
פנינה תמנו:
אני אקטע אותך כמה שאני חושבת לנכון גברתי, איזו חוצפנית
אלי אפללו:
סליחה, הנהלים פה שמוזמנים לא יכולים לקטוע חבר כנסת, אבל חבר כנסת יכול לקטוע ולשאול
ט' ד':
אני לא קטעתי, אני ביקשתי רשות ואני רוצה לסיים בבקשה
ט' ד':
 וכתוצאה מכך שהם רוצים להוציא ילדים, אין לי מושג כנראה מדובר בתקציבים מטורפים, וזו בעצם דרך מסוימת לנצל את המצב הנתון
ט' ד':
 אז אני כן אפנה ואבקש מכבוד יושב-הראש שייצא אפילו איזשהו חוק שבזמן מלחמה לא להוציא ילדים מחזקת ההורים, חד משמעית, כי יש דבר כזה, עושים את זה, לפחות להקשיב לקול הזה
קריאה:
רק במקרה חירום
פנינה תמנו:
אז אני אומר גברתי, אם יש ילדים בסיכון וצריכים לצאת מהבית אז הם ייצאו
פנינה תמנו:
 אנחנו לא מדברים על מקרים, כל מקרה הוא לגופו, כל ילד הוא עולם ומלואו
פנינה תמנו:
 כמו שאנחנו יודעים דווקא כיושבת-ראש הוועדה לקידום מעמד האישה, דווקא שיש לי את ה-integrity לבוא ולומר במקום שיש מילואימניק גבר שלא רואה את הילדים, אנחנו נעשה הכול ביחד איתך להפוך את העולם כדי להגן על הזכויות של הילדים ושל המילואימניק, אני חושבת שמין הראוי לא להגיד אמירות שאת לא היית רוצה לקחת על עצמך אחריות על ילד שעכשיו סובל בבית וצריך להוציא אותו
פנינה תמנו:
 אבל למה לי להתווכח?
אלי אפללו:
סליחה - - -
ט' ד':
אדוני, אני לא מוכנה
אלי אפללו:
סליחה, את לא יכולה להתערב במה שאני רוצה לומר
ט' ד':
אני מצטערת אבל גם אני נפגעת רווחה, הילדים שלי הוצאו מחזקתי ללא שום סיבה
ט' ד':
 נכון שזה כרגע לא הנושא, אני בסך הכול באתי לעזור מכיוון שבאמת הולכת להיות פה סכנה ממשית מאותו גורם
אלי אפללו:
תודה רבה, שמענו
אלי אפללו:
 אני רק רוצה שתביני את הנהלים פה
אלי אפללו:
 את הרשות אתם מקבלים מיושב-הראש, ואין לכם זכות לומר משהו בלי שאת מקבלת רשות
אלי אפללו:
      יש פה עוד מילואימניק שנמצא בזום? בבקשה בוא נשמע, שלום לך
דניאל עטר:
שלום רב
דניאל עטר:
 אני לא חסוי, אני דניאל עמירם, מייסד ה
דניאל עטר:
ל
דניאל עטר:
ב העמותה שוויון בהורות, אני חייב לבוא ולהגיד דבר פשוט, קודם כול הבעיות הקיימות שיש כרגע בגלל המלחמה הן היו קיימות גם לפני כן
דניאל עטר:
 מה שקורה במלחמה פשוט שם את כל הבעיות האלה על סטרואידים, זו הבעיה הכי גדולה
דניאל עטר:
      אחת הבעיות הכי גדולות שאנחנו רואים בבתי המשפט לענייני משפחה, כשבעצם אתה רוצה לפנות אליהם לוקח הרבה זמן לנהל הליך שם, גם אם אתה רוצה לבוא ולהגיש בקשה, שולחים את זה לצד השני ועד שמתקבלת תגובה עובר זמן וזו בעיה
דניאל עטר:
 צריך לעשות איזשהו הליך
אלי אפללו:
זה בדיוק מה שדיברנו עם הנהלת בתי המשפט, שמעת אותנו
דניאל עטר:
צריך לעשות הליך שהוא דומה לצו הגנה שחייל שמגיע לאפטר יוכל להגיע ולסדר את כל הדבר הזה כבר בדיון אחד
דניאל עטר:
כן, יש לי עוד הרבה דברים להוסיף
דניאל עטר:
 העניין של הפרת זמני שהות, אין לזה שום אכיפה, אין לזה שום כלום
דניאל עטר:
 פשוט אישה יכולה לבוא ולהחליט שהיא לא מביאה את הילד, נקודה
דניאל עטר:
 אף אחד לא עושה לה כלום , אף אחד לא מטפל בזה
פנינה תמנו:
יכול להיות גם גבר
דניאל עטר:
יכול להיות גם גבר, את צודקת פנינה
דניאל עטר:
 אני אומר שאין אכיפה של משטרת ישראל, הם סוגרים את התיקים האלה בסיטונאות, ממש מידי פעם הם מגישים איזשהו כתב אישום בנוגע לזה, אבל בפועל יש כנראה איזושהי מדיניות של משטרת ישראל לא לבצע אכיפה וזה משהו שצריך להשתנות
דניאל עטר:
      אני חייב להגיד משהו, צריך לעשות הבדלה בין זוג שנמצא בהליך גירושים לבין זוג שיש פסק דין כבר
אלי אפללו:
לא, סליחה, יש לי בקשה אליך, אני מקיים דיון מאוד נקודתי
אלי אפללו:
 היה דיון אצלי גם בנושא של ניכור הורי אבל הוא כללי
אלי אפללו:
 אני מדבר כרגע רק על הנושא של ההורים שנמצאים במילואים
אלי אפללו:
 תתייחס לנקודה הזאת בדיוק ובקצרה
דניאל עטר:
זה מה שאני מנסה להסביר
דניאל עטר:
 צריך לעשות הבדלה בין מישהו שנמצא בהליך גירושים בפועל, שיש הליך שמתקיים, לבין זוג שיש כבר הסכם
דניאל עטר:
 ברגע שיש הסכם אז ברגע שאתה עושה דיון אחד בבית משפט, אתה לא צריך לעבור את כל הטלטלות האלה
אלי אפללו:
לא, אבל אתה מדבר על מישהו שנמצא במילואים
פנינה תמנו:
לא, אז אני רוצה לעזור לו, נגיד של פרודים שעל הנייר נשואים אבל הם גרים בבתים נפרדים נגיד, אותו מילואימניק על פניו הוא לא גרוש
דניאל עטר:
לא קשור לעניין
אלי אפללו:
האמת, לצערי לא הבנתי
נירה לאמעי רכלבסקי:
הוא מדבר על אנשים שלא מוכרים
דניאל עטר:
אם יש הליך משפטי שפועל, אותו חייל שנמצא במילואים יכול לבוא ולפעול דרך המסגרת המשפטית, אבל איפה מתחילה הבעיה? ברגע שיש הסכם
דניאל עטר:
 ברגע שיש פסק דין אז אותו בן אדם צריך לפתוח הליך מחדש
דניאל עטר:
 שם יש את רוב הבעיות ושם צריך לעשות את זה בצורה מהירה
דניאל עטר:
 ברגע שיש הסכם וברגע שיש איזשהו פסק דין לא צריך לעבור את כל הטלטלה של הרווחה כי כבר בדקו וכבר הגיעו להסכמה אז אפשר פשוט לעשות הליך מזורז, הליך מהיר
פנינה תמנו:
אבל זה מה שאמר יושב-הראש
דניאל עטר:
אין בעיה אני יודע, אני פשוט מחזק את הדברים האלה
אלי אפללו:
תודה, אז בוא נעשה את זה בקצרה
אלי אפללו:
 מה עוד? ממש בקצרה
אלי אפללו:
 כי אנחנו צריכים לשמוע עוד אנשים
דניאל עטר:
ועוד משהו שחשוב שההליך הזה יהיה גם ללא אגרות
דניאל עטר:
ועוד דבר חשוב שאני חייב לסיים איתו, חובה לעשות שינוי בטרמינולוגיה במדינת ישראל עם כל מה שקשור לעניין הזה שאומרים זכויות הוריות, אין דבר כזה זכויות הוריות, זה חובה להיות הורה נקודה
אלי אפללו:
אוקיי תודה רבה
אלי אפללו:
 עוד מי יש לנו? עוד הורה?
קריאה:
האבא שדיבר מקודם
אלי אפללו:
אוקיי האבא שדיבר מקודם, האבא במילואים
אבא במילואים:
שלום, אני רוצה להגיד פה, אני פשוט שמעתי מה שאמרו וחברת הכנסת פנינה גם מה שאמרתי בפתיחה, אז אחד, אני מברך מאוד על מה שיצא בשבוע שעבר וגם על זה מאוד היה חשוב להכיר גם במי שנשאר בבית ולתת להם זכויות
פנינה תמנו:
יישר כוח לך, אתה רואה, תראה איך הוא דואג, זה נקרא הוגנות, הוא אומר טוב מאוד שאתם דואגים שהכסף יגיע ישירות לגרושה בדברים של היומיום
א':
זה הילדים שלנו, זה בטוח
אבא במילואים:
אני אגיד ככה כמה דברים, אחד לגבי מה שאמרתם על מפקדים - - - אני חייב להגיד שאני קיבלתי המון תמיכה, אם זה מהמפקדים שלי שדאגו לי, אם זה חיילים שהתנדבו במקומי
אבא במילואים:
 אבל אני רוצה להגיד לכם בתור לוחם, אני נמצא בצוות, יש לי צוות אורגני, רק המחשבה שאם מישהו סוגר במקומי ואני נשאר בבית וחס וחלילה קורה משהו, אני לא יוכל לחיות עם עצמי
אבא במילואים:
      אני יוצא מתי שהצוות שלי יוצא, המפקדים שלי אם הייתי מבקש היו משחררים אותי
אבא במילואים:
 אני בא, צריך אותי, אני חלק מצוות אורגני, אני עושה שנים מילואים אני באתי בכל פעם ואין סיבה שבגלל שיש מישהי שלא רוצה שאני אראה את הילדים שלי בזמנים שמתאימים למילואים ולא לה, אין סיבה שבגלל זה החיילים בפלוגה שלי ייפגעו
אלי אפללו:
מגיע לך חיבוק חזק
פנינה תמנו:
הוא מרגש
אבא במילואים:
גם להם יש ילדים
אלי אפללו:
אתה פשוט מרגש אותנו כרגע, מגיע לך חיבוק חזק
פנינה תמנו:
אתה ממש מרגש
אבא במילואים:
מישהו התנדב במקומי בשבת היה לי מאוד קשה בכל הסוף שבוע, אני יודע מה קורה, אני יודע שהם חטפו טילים וזה קושי
אבא במילואים:
 אחד
אבא במילואים:
 דבר שני לי אישית יש כמו שמי שדיבר לפני, יש לי פסק דין לזמני שהות, הפתרון לא צריך ללכת שניה לבית משפט, צריך להיות הליך של משהו שהוא דינמי, של החלפת ימים
פנינה תמנו:
זה שופט תורן, יתגייסו פה כל הגורמים
אבא במילואים:
אבל זה לא יכול להיות כל אפטר
אבא במילואים:
 הנה אני ויתרתי לא מעט על יציאות לטובת חברים שלי שעדיף שהם יראו את הילדים, ואין לנו זמן לעשות את זה ואין לנו זמן לעשות את הפניות האלה ואין לנו את הפנאי הנפשי להתעסק בעוד משהו, בעוד חזית
אבא במילואים:
 יש לנו מספיק את החזית הזאת במלחמה, ולהיות תחת אש כל היום
אבא במילואים:
ואני עוד מדבר כשהיציאות יחסית קבועות כי הייתי בגבול הצפון וזה כמו שליטת קו
אבא במילואים:
 אני לא רוצה לדמיין אם הייתי
אלי אפללו:
משפט אחרון בבקשה
אבא במילואים:
אני אומר שזה צריך להיות סדור בלי הליך משפטי, משהו שאולי דרך השלישות יודע לדאוג לזה, לדבר, לדאוג איכשהו ליציאה, התראה של כמה שעות מראש לפני יציאה הביתה ושההורה מקבל את הילדים שלו לזמן שהוא יוצא לחופשה
אבא במילואים:
 לא צריך להיות הליך משפטי ולפנות לרווחה או לפנות לבית משפט, זו עוד חזית שאין לנו את היכולת להתמודד איתה
אלי אפללו:
אוקיי, תודה רבה חברים, אני רוצה לסכם את הדיון
חנה לאופר:
כבוד יושב-הראש אפשר להגיד נקודה חשובה לגבי הדיון
חנה לאופר:
 אני רוצה רק לומר לכבוד יושב-הראש שככל שאנחנו מתמהמהים עם הזמן
אלי אפללו:
את מדברת בלי לקבל רשות, את שמה לב?
חנה לאופר:
סליחה, חשבתי שקיבלתי
פנינה תמנו:
שיציגו לנו את הדוח
אלי אפללו:
לא אני לא צריך, אני אבקש לוח זמנים, אני לא צריך לעשות דיון, אני אבקש נתונים
פנינה תמנו:
שיציגו את הדוח
אלי אפללו:
אם לא נקבל נתונים כמו שצריך אנחנו נעשה את זה
אלי אפללו:
 יש לי כבר בשבוע הבא מספר נקודות שאני חייב לקבל בהן, יש לנו ישיבות עם נושאים סדורים
אלי אפללו:
 ביקשת, כן?
דוד ויסקופף:
ד"ר דוד ויסקופף
דוד ויסקופף:
 קודם כול פנינה את שאלת על המושג של שופט מוקד, שיש
דוד ויסקופף:
 יש ארז שני בתל אביב שמטפל בעניין הניכור הורי
דוד ויסקופף:
 הבעיה שיש שופט אחד בכל הארץ וצריך שופט מוקד בכל אזור, זה אחד
פנינה תמנו:
קוראים לזה שופט מוקד?
דוד ויסקופף:
כן
דוד ויסקופף:
 שני, לשאלה שלך
אלי אפללו:
אנחנו ביקשנו, תשים לב, לתת עדיפות להורה שנמצא במילואים והוא גרוש, זו נקודה שהיא חשובה
דוד ויסקופף:
גם אתה שאלת אם יש איזה חוק שאפשר לחוקק? אז באפריל 2023 נתתי לכם ניתוח שעשיתי על עניין הניכור ההורי בארץ
אלי אפללו:
הוא התייחס גם לנושא של ההורה במילואים או שלא? אז נעזוב את זה, אני רוצה שנבין
דוד ויסקופף:
אבל הוא לא ראה את הילדים שלו כמה חודשים כבר
דוד ויסקופף:
 אז אילו הייתי מטפל בעניין הניכור ההורי, אז היה בבית משפט גם משטרה וגם - - - הכלים
אלי אפללו:
יש לך משהו להוסיף בנושא הזה של המילואים?
דוד ויסקופף:
אם יש חוק שאומר שניכור הורי גם בצו כזה, זו התעללות בילד לפי DSM 995
דוד ויסקופף:
51
אלי אפללו:
תראה, הדיון הזה מתעסק אך ורק כרגע בנושא של איש מילואים שרוצה לראות את הילד שלו
אלי אפללו:
 נקודה
דוד ויסקופף:
ומאחורי הורה שהוא לא מאפשר לו
דוד ויסקופף:
 זה ניכור הורי
אלי אפללו:
ברור לי, אבל אני לא נכנס עכשיו על כל ההיקף
פנינה תמנו:
הוא מסכים איתך רק הוא לא רוצה לעסוק בכותרת הגדולה
דוד ויסקופף:
אבל אילו הייתם מחוקקים חוק בעניין הזה הוא יכול היה להשתמש בזה
פנינה תמנו:
כן אבל עכשיו אנחנו במציאות מסוימת של חירום
אלי אפללו:
פנינה את מפריעה לי כרגע
אלי אפללו:
 בבקשה מירב
מירב כהן:
אני הבנתי מה שהוא מנסה לומר, למעשה אם מתעסקים בנושא הזה של התעללות בילד באמצעות ניכור, ובאמת פניה מהירה לבית משפט אולי באמת דרך צו הגנה לתת
פנינה תמנו:
לא, אתם מסבכים את זה
דוד ויסקופף:
קודם כול צריך חוק
שמרית לבייב:
עורכת דין שמרית לבייב
שמרית לבייב:
 מכיוון שאנחנו חוות את זה כבר מה-7 באוקטובר אני רוצה לומר לכם, ככל שאנחנו מתמהמהים עם מתן פתרונות יש מילואימניקים שפשוט, הרי זה ידוע הם כתבו צוואה וכתבו מכתב אחרון לילדים שלהם בפלאפונים ואנחנו חווים את זה ואנחנו יודעים את זה ואנחנו גם הגשנו צוואות, מה שקורה זה שהם לוקחים את החוק לידיים והם לא מתייעצים עם עורכי דין והם מעלים פוסטים
שמרית לבייב:
 התחלת את הישיבה ודיברת על גיל תמיר ומשם זה הגיע, והם חוטפים תביעות לשון הרע
שמרית לבייב:
 והם פשוט מייצרים לעצמם תביעות מהתסכול
שמרית לבייב:
 אז אתם מבינים הם כבר אומרים אין לנו מה להפסיד
שמרית לבייב:
 זו הייתה נקודה שמאוד היה חשוב לי לומר אותה
א':
זה לא אין לי מה להפסיד, הם כבר הפסידו
יעל בלונדהיים:
אפשר רק להשלים?
אלי אפללו:
בקצרה כי אני ממש לקראת סיום
יעל בלונדהיים:
בנושא של שופט מוקד אז יש נוהל נסיעה שמתייחס להגשת בקשות דחופות גם ביחס לניכור הורי, גם ביחס לכלל הנושא
נירה לאמעי רכלבסקי:
זה הנוהל שציינתי בתחילת הישיבה
יעל בלונדהיים:
והוא בעצמו מאפשר הגשת בקשות דחופות שחייבות להידון בתוך 14 ימים
א':
בתוך 14 ימים הבן אדם לא נשאר ממנו כלום
פנינה תמנו:
	הוא לא פותר לנו את מה שקורה היום
נירה לאמעי רכלבסקי:
צריך אולי חידוד של הנוהל הזה עכשיו כשהוא קבוע
פנינה תמנו:
יותר מזה יעל, את לא יכולה להסתפק במה שקיים
פנינה תמנו:
 היה דיון שלם על זה
אלי אפללו:
חברים, זה שיש כלים שבהם מדברים בשגרה ו-14 יום וחודש וכך הלאה, זה לא מעניין אותי, זה לא מהות הדיון
א':
שגם את זה לא מכבדים
אלי אפללו:
אני מדבר פה ממש על נוהל SOS מיידי לתת את האפשרות
אלי אפללו:
 אבל לפני שאני מסכם, ככה
אלי אפללו:
 כידוע ישיבת הוועדה מוקלטת ומשודרת והפרוטוקול וגם שידור הישיבה יפורסמו באתר האינטרנט של הכנסת
אלי אפללו:
 ככל שעלו עניינים שנוגעים לקטינות וקטינים שיש חשש שעברו הטרדה מינית או פגיעה מינית, עבירת אלימות או עבירה של התעללות שיעלה דבר שיש בו לייחס להם עבירה, או מקשר אותם לבדיקה, טיפול או אשפוז פסיכיאטרי לטיפול והשגחה של עובד סוציאלי, התאבדות, או להליך הפלילי המתנהל בבית משפט, חל איסור על פרסום של פרטים מזהים שלהם ולכן הם לא יצולמו או יוקלטו ולא יוכללו פרטים מזהים שלהם בפרוטוקול הדיון
אלי אפללו:
      כמו כן, בגלל רגישות הנושאים הצפויים לעלות, ועלו בישיבה זו, אני קובע כי בהתאם לסעיף 120 של תקנון הכנסת, ככל שתהיה בקשה מטעם חבר כנסת, שר או נציגו, או עם יעלה צורך והכול לשם הגנה על קטין או חסר ישע, יימחקו מהפרוטוקול המפורסם לעין הציבור פרטים מזהים של דוברים או קטינים
אלי אפללו:
 כמו כן, ככל שהדבר יידרש לבקשת משתתף אחר בישיבה אם העמדת הפרוטוקול לעיון הציבור עשויה לגרום נזק לו או לזולתו
אלי אפללו:
     את זה אני מחויב לקרוא לפי הנהלים
אלי אפללו:
 עכשיו לגבי הסיכום, החלטות הוועדה
אלי אפללו:
 הוועדה קובעת שזכותו של ילד וטובתו להיות בקשר עם שני הוריו
אלי אפללו:
 הוועדה קובעת שבאחריות המדינה לסייע להורה במילואים שמסורב לפגוש את ילדיו מכיוון שהמדינה שלחה את ההורה למילואים ולשדה הקרב
אלי אפללו:
      למשרד הרווחה, הוועדה מבקשת לקבוע נוהל חירום לפיו עובדים סוציאליים במחלקות לשירותים חברתיים ברשויות המקומיות יתערבו במקרים כאלה ללא צורך לפנות לעורכי דין ובתי המשפט
אלי אפללו:
 הוועדה מבקשת ממשרד הרווחה להקים מוקד לנושא זה ולפרסם את קיומו
אלי אפללו:
 זאת אומרת אנחנו מדברים פה על נוהל אני מבקש לוח זמנים
אלי אפללו:
     להנהלת בתי המשפט אפשרות נוספת לסייע בהליך מהיר של יישוב סכסוכים בבית המשפט לענייני משפחה ולאפשר סיוע משפטי לחייל הורה מסורב מלפגוש את ילדיו, באופן מהיר וללא תשלום על מנת למצות את הערוץ של יישוב סכסוכים
אלי אפללו:
      הוועדה מבקשת שלתקופת המלחמה ימונה שופט כונן לנושא זה על מנת לתת סעד מיידי להורה שפונה
אלי אפללו:
 נאמר שיש שופט כונן אז אני מבקש בעצם שהשופט הזה ייתן עדיפות למילואימניקים
אלי אפללו:
 זו בדיוק הנקודה שאנחנו מדברים עליה בתקופת המלחמה
דוד ויסקופף:
יש רק אחד בכל הארץ, כל אזור צריך שופט כזה
אלי אפללו:
משרד הביטחון, הוועדה מבקשת לקבוע בנוהל מתן יום שירות נוסף לחייל המילואים גרוש שיוצא לחופשה בבית על מנת לאפשר לו לפגוש את ילדיו
אלי אפללו:
 ופה אני מוסיף אולי שהצבא ייתן איזושהי פניה באיזושהי צורה לגורמים החברתיים, שבו אומר החייל יצא, יש לו יומיים, תנסו לעזור לו משהו שהוא יותר פורמלי אני חושב שזה ייתן עוד איזשהו עניין אולי בין המשרדים
אלי אפללו:
      למשרד הביטחון ומשרד הרווחה הוועדה מבקשת לקבוע נוהל משותף לעניין העברת נתונים של חיילים גרושים למחלקות ולשירותים החברתיים ברשויות המקומיות
אלי אפללו:
      הוועדה מבקשת מכל המשרדים לקבל עדכון בעוד שבוע
אלי אפללו:
 עכשיו, אם אני לא מקבל עדכון בעוד שבוע אני כבר אומר לכם, אני בעוד שבועיים אקיים מעקב אחרי הנושאים האלה, אפילו אם זה יהיה קצר, אבל חשוב לי
אלי אפללו:
 תראו, אני לא יודע כמה זמן המלחמה תיערך, אבל כמו שנאמר, אנחנו חייבים לשמור על הזכויות של הילדים
אלי אפללו:
 תודה רבה לכולם
אלי אפללו:
בוקר טוב, תודה רבה לכל אלה שהגיעו
אלי אפללו:
 החודש, הוא חודש הלאומי להגנה על ילדים ברשת – גלישה בטוחה
אלי אפללו:
 החלטנו לקיים דיון בוועדה לזכויות הילד
אלי אפללו:
 אין ספק שבעשור האחרון חלה מהפכה בשימוש בסמארטפונים, וברשתות החברתיות, לכן, הישיבה הזאת מאוד חשובה כדי לשמור על ביטחונם של הילדים
אלי אפללו:
 כל ההיבט בחייהם של בני הנוער, כיום, מקבל ביטוי גם בשימוש ברשתות החברתיות, והעולם הווירטואלי
אלי אפללו:
 הרשתות העיקריות הפכו לדרך עיקרית של בני הנוער להתעדכן בנושא בעולמם
אלי אפללו:
      מנתונים שקיבלנו מחברת "בזק", שערכה סקר עולה, כי מספר השעות הממוצע שבהן מבלים כיום בני הנוער בישראל מול המסך הוא יותר ממחצית היממה, כ-12 שעות ביום מדי יום – זה נתון פשוט מפחיד, אני חייב לומר לכם
אלי אפללו:
 כשקראתי את הנתון הזה, הנתון הזה הוא בלתי נתפס
אלי אפללו:
 זאת אומרת, הם אפילו לא מרימים את הראש לראות מה קורה בסביבה
אלי אפללו:
 מה קורה עם החבר, חברה, עם ההורים
אלי אפללו:
 פשוט, להרים את הראש
אלי אפללו:
 12 שעות זה דבר פשוט נורא
אלי אפללו:
 אני שואל את עצמי – הם לא לומדים? באמת
אלי אפללו:
      בנוסף, על-פי הסקר של חברת "בזק", 60% מבני הנוער מעידים שהם מכורים לרשתות החברתיות
אלי אפללו:
 55% מהם מעידים שהרשתות גורמות להם להרגיש שהחיים של אחרים מאושרים יותר משלהם
אלי אפללו:
 אמנם, אין הסכמה בנוגע למספר השעות המקובלים בשימוש ברשתות החברתיות, אך יש מחקרים שמוכיחים כי השימוש ברשתות החברתיות יותר משעתיים ביום עלול להשפיע על בריאות הנפש
אלי אפללו:
      הרשת הווירטואלית עלולה לחשוף לפעמים לתופעות של אלימות, בריונות וסכנות נוספות
אלי אפללו:
 ישנם מקרים של חרמות, הצקות, הטרדות וסחטנות בקרב ילדים ובני הנוער המתרחשים ברשת הווירטואלית, התנהגויות כאלה גורמות לפגיעה, השפלה, מבוכה, פחד ומצוקה גדולה
אלי אפללו:
 אני מצפה מהרשתות, מהמנהלים של החברות, להגביל את התוכן הפוגעני בילדים ונוער
אלי אפללו:
 הנתונים וההשפעות שציינתי כרגע, מחייבים אותנו לדון על הצעדים הנדרשים מכולנו, אנשי ציבור, מחנכים, חברות הטכנולוגיה, ובעיקר על ההורים, כדי לקדם מוגנות ובטיחות ברשת עבור ילדים ונוער
אלי אפללו:
      	בבקשה
אלי אפללו:
 היועצת המשפטית לוועדה
תמי סלע:
שלום, אני תמי סלע, היועצת המשפטית לוועדה, רק מבקשת לא לציין פרטים מזהים של קטינים שעברו פגיעות, או בריונות, או הטרדות מיניות, או חשש
תמי סלע:
 שום פרטים מזהים, לא בית הספר הספציפי
תמי סלע:
 ככל הניתן, אם רוצים לדבר על מקרים, אז בלי פרטים
תמי סלע:
 תודה
אלי אפללו:
לפני שנתחיל, אני קודם כל רוצה לדרוש בשלומם
אלי אפללו:
 אני מקווה שהם יחזרו במהרה כל החטופים
אלי אפללו:
 חיילי צה"ל שנמצאים בעזה
אלי אפללו:
 נתפלל לשלומם של הפצועים להחלמה מהירה, ושכולם יחזרו הביתה בשלום
אלי אפללו:
     נתחיל עם ד"ר נאווה כהן אביגדור, המצגת של מוקד 105
נאוה כהן אביגדור:
בוקר טוב, לכולם, המטה הלאומי להגנה על ילדים ברשת, מוקד 105, הוא חלק מהמטה
נאוה כהן אביגדור:
 מכיוון שיש לי כמה דקות, אז אני רצה עם הדברים
נאוה כהן אביגדור:
 הצגנו פה באמת תמצית של עשייה מהחודש הזה
נאוה כהן אביגדור:
 ואני רוצה להגיד משהו בפתיחת הדברים